Chan rotko

Chan rotko (, usein Han rotko) on rotko Thryptí-vuorilla Kreetan saarella Kreikassa. Se sijaitsee saaren itäosassa Ierápetran kunnassa Lasíthin alueyksikössä lähellä saaren pohjoisrannikkoa ja Pacheiá Ámmoksen ja Vasilikín kyliä, noin 25 kilometriä kaakkoon Ágios Nikólaoksesta.

Rotkon pituus on noin 1,6 kilometriä ja korkeusero rotkon päiden välillä noin 230 metriä. Rotko on kapeimmillaan vain noin 30 senttimetrin levyinen ja leveämmissäkin kohdissa sen leveys on vain noin kolme metriä. Sen seinämien korkeus on noin 200–300 metriä. Rotko on hyvin vaikeakulkuinen ja sen läpi kulkeminen vaatii kiipeilyvarusteita. Rotkossa on yli 200 metriä korkea vesiputous, joka on Kreikan korkein.

Lähteet

Aiheesta muualla 

Ierápetra
Kreetan rotkot